**TYC-Seglerlied 2.0**



Uraufgeführt am 100-Jahr-Jubiläumsdammfest 2021 des TYC.
Unsere Hausband «Pitralon» hat den Text des Original-Seglerliedes

von 1924 mit grosser Sorgfalt auf Berndeutsch übersetzt, mit einer

neuen Melodie versehen und so in die neue Zeit gerettet.

Dr See liegt daa, dr Himu isch blau

D’Sunne geit uuf über em Justistal

Und über de dunkle Bärge liegt

Dr Gletscherchranz so wunderbar

Voller Ungeduld liegt mis Schiff am Damm

U tanzet uf de Wälle

Hüt git das ä gueti Fahrt

Chum, mir mache üsi Sägu parat

Ahoi, Ahoi, Ahoi (2x)

Oh du Wulke höch über em Niederhorn,

Ig grüesse di mit Fröide

Du säglisch i die wiiti Wält

Da chani dir nid folge

Du hesch dert obe ou dis Sägu voll

Wie nig hie unde uf em blaue See

Mir priise beidi, nach altem Bruuch

Dr Gott Aeolus, äs isch ä Guete!

Ahoi, Ahoi, Ahoi (2x)

Lueg doch mau, dr Wind zieht aa

D’Sägu tüe sech fülle

D’Leinä los, chum ufe See

Hüüt sölls ä gueti Thermik gää

U wäm’s am Land haut besser gfallt

Mi ghört scho ds Summe i dä Stage

Aber ig nime itz d’Pinne id Hand

Wind und Wälle tüe mi traage

Ahoi, Ahoi, Ahoi (2x)

Dr rot-schwarz-goldig Stander, lueg doch mal

Uf em Donnervogel vor em Clublokal

U ou ds wisse Chrüüz im rote Fäld

Wäit luschtig i dä Morge

Unter Flagge vo derä Art

Het ds Läbe gar mängi Fründschaft parat

Äs Hoch uf üsä Sägelsport

Äs Hoch uf üses Vaterland

Ahoi, Ahoi, Ahoi (2x)